[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 31.8.2005

COM(2005) 403 τελικό

2001/0004 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

σύμφωνα με το άρθρο 251 παράγραφος 2 δεύτερο εδάφιο της συνθήκης ΕΚ σχετικά με την κοινή θέση του Συμβουλίου για την έκδοση οδηγίας του Ευρωπαϊκού Κοινοβουλίου και του Συμβουλίου σχετικά με τα μηχανήματα και για την τροποποίηση της οδηγίας 95/16/EΚ

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

σύμφωνα με το άρθρο 251 παράγραφος 2 δεύτερο εδάφιο της συνθήκης ΕΚ σχετικά με την κοινή θέση του Συμβουλίου για την έκδοση οδηγίας του Ευρωπαϊκού Κοινοβουλίου και του Συμβουλίου σχετικά με τα μηχανήματα και για την τροποποίηση της οδηγίας 95/16/EΚ

1. ΙΣΤΟΡΙΚΟ

Ημερομηνία διαβίβασης της πρότασης στο Συμβούλιο και στο Ευρωπαϊκό Κοινοβούλιο [COM(2000) 899 - 2001/0004 (COD)] σύμφωνα με το άρθρο 95 της Συνθήκης | 26 Ιανουαρίου 2001 |

Ημερομηνία έκδοσης της γνωμοδότησης της Ευρωπαϊκής Οικονομικής και Κοινωνικής Επιτροπής | 12 Σεπτεμβρίου 2001 |

Ημερομηνία έκδοσης της γνωμοδότησης του Ευρωπαϊκού Κοινοβουλίου - πρώτη ανάγνωση | 4 Ιουλίου 2002 |

Ημερομηνία διαβίβασης της τροποποιημένης πρότασης [COM(2003) 48 -2001/0004 (COD)] | 11 Φεβρουαρίου 2003 |

Ημερομηνία έκδοσης της κοινής θέσης του Συμβουλίου | 18 Ιουλίου 2005 |

2. ΣΤΟΧΟΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ

Σκοπός της αρχικής πρότασης ήταν να διασφαλιστεί εντός του πεδίου εφαρμογής της η ελεύθερη κυκλοφορία των προϊόντων με την παροχή προστασίας υψηλού επιπέδου στους τομείς της υγείας, της ασφάλειας και της προστασίας των καταναλωτών. Τα προϊόντα που εμπίπτουν στο πεδίο εφαρμογής της είναι ως επί το πλείστον μηχανήματα και προϊόντα που χρησιμοποιούνται μαζί με μηχανήματα.

Σύμφωνα με τα συμπεράσματα της έκθεσης Molitor του 1994, στόχος της αρχικής πρότασης ήταν να οριστούν ακριβέστερα διάφορες έννοιες, να διασαφηνιστούν ορισμένες πτυχές και να εξασφαλιστεί ομοιόμορφη εφαρμογή. Για το σκοπό αυτό, διευκρινίστηκαν οι διαδικασίες για την αξιολόγηση συμμόρφωσης και την εποπτεία της αγοράς και αποφεύχθηκαν με τον τρόπο αυτό τυχόν αποκλίνουσες ερμηνείες τους.

Η αρχική πρόταση αναθεώρησης της οδηγίας για τα μηχανήματα εκπονήθηκε με βάση τις προτάσεις που συνέταξε υψηλόβαθμη ομάδα ανεξάρτητων εμπειρογνωμόνων από διάφορους κλάδους. Επίσης, έλαβε υπόψη την εμπειρία από την πρακτική εφαρμογή της τροποποιημένης οδηγίας 89/392/EΟΚ[1]. Τα κύρια στοιχεία της αρχικής πρότασης ήταν τα εξής:

- Ακριβέστερος ορισμός του πεδίου εφαρμογής της οδηγίας, διασαφήνιση των ορίων σε σχέση με άλλες οδηγίες, ιδίως τις οδηγίες για τον ηλεκτρολογικό υλικό χαμηλής τάσης[2] και για τους ανελκυστήρες[3], και σαφέστερη περιγραφή της έννοιας «ημιτελές μηχάνημα»·

- Ενίσχυση των διατάξεων σχετικά με την εποπτεία της αγοράς και την κοινοποίηση των φορέων αξιολόγησης της συμμόρφωσης·

- Καθιέρωση μιας διαδικασίας πλήρους διασφάλισης της ποιότητας για ορισμένες κατηγορίες μηχανημάτων.

Στην τροποποιημένη της πρόταση, η Επιτροπή ενσωμάτωσε πολλές από τις υποδείξεις του Ευρωπαϊκού Κοινοβουλίου, με στόχο την περαιτέρω βελτίωση της οδηγίας.

3. ΠΑΡΑΤΗΡΗΣΕΙΣ ΣΧΕΤΙΚΑ ΜΕ ΤΗΝ ΚΟΙΝΗ ΘΕΣΗ

3.1. Γενικές παρατηρήσεις σχετικά με την κοινή θέση

Η κοινή θέση εγκρίθηκε ομόφωνα από το Συμβούλιο.

Εισάγει στην τροποποιημένη πρόταση της Επιτροπής μια σειρά από αλλαγές που βελτιώνουν σημαντικά το κείμενο και παράλληλα διατηρούν τους αρχικούς στόχους διασαφήνισης και απλοποίησης της εφαρμογής της.

Στην κοινή θέση περιλαμβάνονται οι κύριες τροπολογίες που πρότεινε το Ευρωπαϊκό Κοινοβούλιο σε πρώτη ανάγνωση, όπως η εισαγωγή της αυτοπιστοποίησης, μέσω της δήλωσης συμμόρφωσης του κατασκευαστή, αντί για την πιστοποίηση των μηχανημάτων από τρίτους που παρουσιάζει μεγαλύτερο κίνδυνο σε περίπτωση πλήρους εφαρμογής εναρμονισμένων προτύπων, και η ενίσχυση των απαιτήσεων για τους κοινοποιημένους φορείς.

Πολλές από τις τροποποιήσεις που συμπεριλήφθηκαν στην κοινή θέση αφορούν βελτιώσεις της παρουσίασης του κειμένου ή επιφέρουν συντακτικές βελτιώσεις που δεν αλλοιώνουν την ουσία ή την πρακτική εφαρμογή της οδηγίας.

Ειδικότερα, η διάταξη του παραρτήματος Ι σχετικά με τις βασικές απαιτήσεις ασφάλειας και υγείας προσαρμόστηκε όσον το δυνατόν καλύτερα στη διάταξη της ισχύουσας οδηγίας. Επιπλέον, οι βασικές απαιτήσεις ασφάλειας και υγείας των κεφαλαίων 7 και 8 του παραρτήματος Ι της τροποποιημένης πρότασης συγχωνεύθηκαν με τα κεφάλαια 4 και 6 σχετικά με την ανύψωση και την ανύψωση προσώπων.

3.2. Τροπολογίες του Ευρωπαϊκού Κοινοβουλίου που συμπεριλήφθηκαν πλήρως, εν μέρει ή κατ' αρχήν στην τροποποιημένη πρόταση και ενσωματώθηκαν πλήρως, εν μέρει ή κατ’ αρχήν στην κοινή θέση

Οι ακόλουθες τροπολογίες συμπεριλήφθηκαν στην κοινή θέση, σε ορισμένες περιπτώσεις με τροποποιήσεις:

η 14 σχετικά με το πεδίο εφαρμογής και τις εξαιρέσεις (εν μέρει)· η 15 για τους ορισμούς (εν μέρει)· η 16 σχετικά με την αναφορά στην οδηγία 92/59/ΕΟΚ (πλήρως)· η 17 και η 82 σχετικά με τις υποχρεώσεις για τη διάθεση στην αγορά και την έναρξη λειτουργίας (εν μέρει)· η 18 σχετικά με την ελευθερία κυκλοφορίας (πλήρως)· η 22 σχετικά με την αξιολόγηση συμμόρφωσης (κατ’ αρχήν, αλλά εισήχθη στο παράρτημα I, Γενικές Αρχές)· η 23 σχετικά με την αξιολόγηση συμμόρφωσης (πλήρως)· η 27 σχετικά με τη σήμανση CE (εν μέρει)· η 30 σχετικά με τους κοινοποιημένους φορείς (κατ’ αρχήν)· η 36 και η 45 σχετικά με την ασφάλεια και την αξιοπιστία των συστημάτων ελέγχου (εν μέρει)· η 41 σχετικά με τους ορισμούς στο παράρτημα Ι (εν μέρει)· η 42 σχετικά με τις αρχές ενσωμάτωσης του στοιχείου της ασφάλειας (πλήρως)· η 49 σχετικά με τους σταθερούς προφυλακτήρες (εν μέρει)· η 51 σχετικά με την παροχή ηλεκτρικής ενέργειας (κατ' αρχήν)· η 56 σχετικά με τη σήμανση των μηχανημάτων (εν μέρει)· η 74 σχετικά με τη δήλωση συμμόρφωσης (κατ’ αρχήν)· η 75 σχετικά με τη δήλωση συμμόρφωσης (εν μέρει)· η 80 σχετικά με τα ελάχιστα κριτήρια για την κοινοποίηση των φορέων (εν μέρει).

3.3. Τροπολογίες του Ευρωπαϊκού Κοινοβουλίου που συμπεριλήφθηκαν πλήρως, εν μέρει ή κατ’ αρχήν στην τροποποιημένη πρόταση και δεν ενσωματώθηκαν στην κοινή θέση

Οι ακόλουθες τροπολογίες συμπεριλήφθηκαν στην τροποποιημένη πρόταση αλλά δεν ενσωματώθηκαν στην κοινή θέση:

η 2 σχετικά με την αιτιολογική σκέψη που εξηγεί τον αποκλεισμό βιομηχανικών εγκαταστάσεων· η 3 σχετικά με την αιτιολογική σκέψη που εξηγεί τον αποκλεισμό των ιατροτεχνολογικών προϊόντων· η 47 σχετικά με τη σταθερότητα· η 59 σχετικά με τις εντολές για τα φορητά μηχανήματα, τα οποία κρατούνται ή διευθύνονται με τα χέρια· η 62 για τη δοκιμή μηχανημάτων ανύψωσης· η 63 σχετικά με τον έλεγχο των κινήσεων μηχανημάτων ανύψωσης· η 64 σχετικά με τον έλεγχο φόρτωσης των μηχανημάτων ανύψωσης· η 66 σχετικά με τη σήμανση των αλυσίδων και των σχοινιών· η 69 σχετικά με τη σήμανση των μηχανημάτων ανύψωσης προσώπων· η 72 σχετικά με τα προστατευτικά εξαρτήματα για την κατασκευή ανελκυστήρων εργοταξίων και η 76 σχετικά με τη σήμανση CE

3.4. Τροπολογίες του Ευρωπαϊκού Κοινοβουλίου που δεν συμπεριλήφθηκαν στην τροποποιημένη πρόταση και δεν ενσωματώθηκαν στην κοινή θέση

Οι ακόλουθες τροπολογίες δεν συμπεριλήφθηκαν ούτε στην τροποποιημένη πρόταση ούτε στην κοινή θέση:

η 1 σχετικά με την αιτιολογική σκέψη για τις επιδόσεις από περιβαλλοντική άποψη· η 4 σχετικά με την αιτιολογική σκέψη για τα μηχανήματα χωρίς κίνδυνο· η 5 σχετικά με την αιτιολογική σκέψη για τον εξοπλισμό λούνα παρκ και πάρκων αναψυχής· η 6, η 7, η 8 και η 11 σχετικά με τις αιτιολογικές σκέψεις για τη σήμανση CE και τις εκούσιες πιστοποιήσεις και σήμανση· η 9, η 20 και η 32 σχετικά με τις αιτιολογικές σκέψεις για την επιτροπολογία· η 10 σχετικά με την αιτιολογική σκέψη για τον εξοπλισμό υψηλής τάσης· η 12 σχετικά με την αιτιολογική σκέψη για τα πεπαλαιωμένα μηχανήματα· η 13 σχετικά με την αιτιολογική σκέψη για τις κωδικοποιημένες εκδόσεις των νομοθετικών κειμένων· η 19 σχετικά με τα εναρμονισμένα πρότυπα· η 24 σχετικά με την αξιολόγηση συμμόρφωσης· η 25 σχετικά με τα ημιτελή μηχανήματα· η 26 σχετικά με τους κοινοποιημένους φορείς· η 28 και η 29 σχετικά με την εποπτεία της αγοράς· η 31 σχετικά με τον εμπιστευτικό χαρακτήρα· η 33 και η 37 σχετικά με τη οδηγία για τους ανελκυστήρες· η 34 σχετικά με την αξιολόγηση της έννοιας «νέα προσέγγιση»· η 35 σχετικά με την έναρξη ισχύος της οδηγίας· η 40 σχετικά με τις προκαταρτικές παρατηρήσεις στο παράρτημα I· η 44 σχετικά με τη μεταχείριση και τη μεταφορά των μηχανημάτων· η 50 σχετικά με τα καθίσματα στα μηχανήματα· η 55 σχετικά με την απρόσκοπτη κυκλοφορία των εκτιθέμενων προσώπων· η 58 σχετικά με τις οδηγίες χρήσης· η 60 σχετικά με τις απαιτήσεις για τους κραδασμούς· η 65 σχετικά με την ανύψωση· η 67 σχετικά με τους ελέγχους για την ανύψωση ή την κυκλοφορία προσώπων· η 70 σχετικά με την ανύψωση μηχανημάτων για άτομα με μειωμένη κινητικότητα· η 71 και η 73 σχετικά με τους ανελκυστήρες εργοταξίου· η 77 σχετικά με τον τεχνικό φάκελο· η 78 σχετικά με το παράρτημα IX· η 79 σχετικά με το παράρτημα X· η 83 σχετικά με την αιτιολογική σκέψη για τη δημιουργία βάσης δεδομένων.

3.5. Τροπολογίες του Ευρωπαϊκού Κοινοβουλίου που δεν συμπεριλήφθηκαν στην τροποποιημένη πρόταση και ενσωματώθηκαν στην κοινή θέση

Οι ακόλουθες τροπολογίες δεν συμπεριλήφθηκαν στην τροποποιημένη πρόταση αλλά ενσωματώθηκαν στην κοινή θέση:

η 48 σχετικά με τα απαιτούμενα χαρακτηριστικά για τους προφυλακτήρες και τις προστατευτικές διατάξεις καθώς και το τμήμα της τροπολογίας 57 σχετικά με τις οδηγίες χρήσης, που αφαίρεσε την απαίτηση «το περιεχόμενο των οδηγιών χρήσης πρέπει να εφαρμόζεται στην εν λόγω μηχανή» .

3.6. Άλλες τροποποιήσεις που εισήγαγε η κοινή θέση του Συμβουλίου σε σχέση με την τροποποιημένη πρόταση

Τροποποιήσεις στις αιτιολογικές σκέψεις

Η αιτιολογική σκέψη 1 της τροποποιημένης πρότασης τροποποιήθηκε ελαφρώς για να καταστεί σαφέστερη.

Η αιτιολογική σκέψη 4 της τροποποιημένης πρότασης απαλείφθηκε, καθώς δεν είχε πλέον λόγο ύπαρξης ύστερα από τις τροποποιήσεις που έγιναν στο κείμενο της κοινής θέσης.

Οι αιτιολογικές σκέψεις 6 και 7 της τροποποιημένης πρότασης δεν ενσωματώθηκαν στην κοινή θέση.

Η αιτιολογική σκέψη 8 της τροποποιημένης πρότασης χωρίστηκε στην κοινή θέση, στις νέες αιτιολογικές σκέψεις 5 και 6. Η νέα αιτιολογική σκέψη 6 της κοινής θέσης τροποποιήθηκε για λόγους σαφήνειας.

Η αιτιολογική σκέψη 9 της τροποποιημένης πρότασης κρίθηκε περιττή και απαλείφθηκε.

Προστέθηκε μια νέα αιτιολογική σκέψη 7 στην κοινή θέση, που διασαφηνίζει τη σχέση με την οδηγία 89/655/EΟΚ του Συμβουλίου.

Προστέθηκε στην κοινή θέση μια νέα αιτιολογική σκέψη 11 που συνδέεται με το άρθρο 9.

Η αιτιολογική σκέψη 13 της τροποποιημένης πρότασης τροποποιήθηκε ελαφρώς στην κοινή θέση.

Η αιτιολογική σκέψη 14 της τροποποιημένης πρότασης τροποποιήθηκε ελαφρώς στην κοινή θέση.

Η αιτιολογική σκέψη 19 τροποποιήθηκε ελαφρώς για να αντικατοπτρίζει τις αλλαγές στο άρθρο 16 της κοινής θέσης.

Η αιτιολογική σκέψη 24 της τροποποιημένης πρότασης τροποποιήθηκε και έλαβε τον αριθμό 28 στην κοινή θέση.

Η αιτιολογική σκέψη 27 της τροποποιημένης πρότασης τροποποιήθηκε σύμφωνα με τυποποιημένο κείμενο που έχει συμφωνηθεί σε διοργανικό επίπεδο και έλαβε τον αριθμό 26 στην κοινή θέση.

Στην κοινή θέση προστέθηκε η νέα αιτιολογική σκέψη 27 που ενθαρρύνει τα κράτη μέλη να καταρτίζουν και να δημοσιοποιούν πίνακες που να προβάλλουν την αντιστοιχία της οδηγίας με τα μέτρα μεταφοράς που λαμβάνουν.

Τροποποιήσεις στα άρθρα

Το άρθρο 1 παράγραφος 1 της τροποποιημένης πρότασης τροποποιήθηκε στην κοινή θέση, έτσι ώστε να παρατίθενται κατά τρόπο που να μην επιδέχεται αμφισβήτηση όλες οι κατηγορίες των προϊόντων που καλύπτει η οδηγία.

Για να διασαφηνιστεί το πεδίο εφαρμογής της οδηγίας, το άρθρο 1 παράγραφος 2 της τροποποιημένης πρότασης τροποποιήθηκε στην κοινή θέση με τον ακόλουθο τρόπο:

- απαλείφθηκαν περιττές εξαιρέσεις κατηγοριών προϊόντων, όπως τα συνήθη «δομικά στοιχεία» στο στοιχείο α), «οι βιομηχανικές εγκαταστάσεις στο σύνολό τους» στο στοιχείο ιγ) και τα «ιατροτεχνολογικά προϊόντα» στο στοιχείο ιδ), καμία από τις οποίες δεν αντιστοιχεί στις κατηγορίες που αναφέρονται στο άρθρο 1 παράγραφος 1·

- στο στοιχείο δ) εξαιρέθηκαν όλα τα όπλα, καθώς τα κριτήρια ασφάλειας της οδηγίας δεν είναι κατάλληλα για αυτό τον τύπο προϊόντων·

- στο στοιχείο ε) ορίστηκε ότι εξαιρούνται οι γεωργικοί και δασικοί ελκυστήρες όσον αφορά τους κινδύνους που καλύπτει η οδηγία 2003/37/EΚ[4], με σκοπό τη βελτίωση της ασφάλειας των μηχανημάτων αυτών και την επισκόπηση των νέων νομοθετικών πράξεων·

- εισήχθη η εξαίρεση η) για «τα μηχανήματα που είναι ειδικά σχεδιασμένα και κατασκευασμένα για ερευνητικούς σκοπούς για προσωρινή χρήση σε εργαστήρια», για τα οποία δεν έχει νόημα η εφαρμογή της οδηγίας·

- αφαιρέθηκαν «οι κινητήρες παντός τύπου» από το στοιχείο ιβ) της τροποποιημένης πρότασης, καθώς συμπεριλαμβάνονται στην κατηγορία των «ημιτελών μηχανημάτων».

Το άρθρο 2 της τροποποιημένης πρότασης τροποποιήθηκε στην κοινή θέση για να βελτιωθεί η σαφήνεια από νομική άποψη, να καταστεί η πράξη πιο κατανοητή και να διασφαλιστεί μεγαλύτερη συνεκτικότητα με τις αρχές της νέας προσέγγισης:

- η έννοια της εισαγωγικής πρότασης διασαφηνίστηκε και έχει τώρα ως εξής: "Για τους σκοπούς της παρούσας οδηγίας, ως «μηχανήματα» νοούνται τα προϊόντα που απαριθμούνται στο άρθρο 1 παράγραφος 1 στοιχεία α) έως στ)"·

- οι ορισμοί α) και β) του όρου «μηχάνημα» στην τροποποιημένη πρόταση βελτιώθηκαν από συντακτική άποψη και συγχωνεύθηκαν σε έναν ενιαίο ορισμό α) στην κοινή θέση·

- ο ορισμός δ) των όρων «δομικά στοιχεία ασφαλείας» της τροποποιημένης πρότασης βελτιώθηκε από συντακτική άποψη και αποτελεί το στοιχείο γ) στην κοινή θέση. Επιπλέον, ο κατάλογος των δομικών στοιχείων ασφαλείας μεταφέρθηκε στο νέο παράρτημα V και έλαβε τη μορφή ενδεικτικού καταλόγου στην κοινή θέση·

- εισήχθη ο νέος ορισμός ε) «αλυσίδες, συρματόσχοινα και ιμάντες» στην κοινή θέση·

- ο ορισμός στ) «αφαιρετό σύστημα μηχανικής μετάδοσης» της τροποποιημένης πρότασης βελτιώθηκε από συντακτική άποψη·

- ο ορισμός ζ) «προφυλακτήρας των κινητών διατάξεων μηχανικής μετάδοσης» στην τροποποιημένη πρόταση κρίθηκε περιττός και απαλείφθηκε από την κοινή θέση, καθώς αποτελεί μία από τις πολλές κατηγορίες δομικών στοιχείων ασφαλείας·

- ο ορισμός η) «προφυλακτήρας των κινητών διατάξεων μηχανικής μετάδοσης» στην τροποποιημένη πρόταση κρίθηκε περιττός και απαλείφθηκε από την κοινή θέση, καθώς αφορά μία από τις πολλές κατηγορίες των μηχανημάτων·

- ο ορισμός θ) «ημιτελές μηχάνημα» της τροποποιημένης πρότασης βελτιώθηκε από συντακτική άποψη για να ανταποκρίνεται καλύτερα στην έννοια «μηχάνημα» και αποτελεί τον ορισμό ζ) της κοινής θέσης·

- ο ορισμός ι) «διάθεση στην αγορά» της τροποποιημένης πρότασης τροποποιήθηκε για να αντικατοπτρίζει αρτιότερα την πραγματικότητα της αγοράς, όσον αφορά τα προϊόντα που καλύπτει η οδηγία για τα μηχανήματα, και αποτελεί τον ορισμό η) της κοινής θέσης·

- ο ορισμός ια) «κατασκευαστής» της τροποποιημένης πρότασης βελτιώθηκε από συντακτική άποψη και αποτελεί τον ορισμό θ) της κοινής θέσης·

- ο ορισμός ιγ) «έναρξη χρήσης» της τροποποιημένης πρότασης τροποποιήθηκε, καθώς το τελευταίο τμήμα του κρίθηκε περιττό και αποτελεί τον ορισμό ια) της κοινής θέσης·

- ο ορισμός ιδ) «εναρμονισμένο πρότυπο» της τροποποιημένης πρότασης βελτιώθηκε από συντακτική άποψη και με τη νέα αρίθμηση τοποθετήθηκε στο στοιχείο ιβ) των ορισμών στην κοινή θέση.

Το άρθρο 3 της τροποποιημένης πρότασης βελτιώθηκε από συντακτική άποψη.

Το άρθρο 4 της τροποποιημένης πρότασης βελτιώθηκε από συντακτική άποψη.

Το άρθρο 5 της τροποποιημένης πρότασης βελτιώθηκε από συντακτική άποψη.

Το άρθρο 6 της τροποποιημένης πρότασης βελτιώθηκε από συντακτική άποψη.

Το άρθρο 8 της τροποποιημένης πρότασης τροποποιήθηκε με βάση τις αλλαγές του καταλόγου δομικών στοιχείων ασφαλείας στο άρθρο 8 παράγραφος 1 στοιχείο α), με τη μεταφορά των μέτρων του άρθρου 8 παράγραφος 1 στοιχείο β) από την κανονιστική στη συμβουλευτική διαδικασία στο άρθρο 8 παράγραφος 2 και την απάλειψη των μέτρων που αναφέρονταν στο άρθρο 8 παράγραφος 1 στοιχείο γ) και στο άρθρο 8 παράγραφος 1 στοιχείο δ), καθώς ήταν πλέον περιττά ύστερα από τις αλλαγές στο παράρτημα Ι. Λόγω των αλλαγών αυτών η παράγραφος 1 στοιχείο ε) του άρθρου 8 της τροποποιημένης πρότασης αποτελεί με τη νέα αρίθμηση την παράγραφο 1 στοιχείο β).

Το άρθρο 9 της τροποποιημένης πρότασης τροποποιήθηκε για να καταστεί σαφέστερη η διαδικασία. Ειδικότερα, η κοινή θέση ορίζει ότι η Επιτροπή πρέπει, είτε σύμφωνα με τη διαδικασία αμφισβήτησης εναρμονισμένου προτύπου που αναφέρεται στο άρθρο 10, να θεωρήσει ότι ένα εναρμονισμένο πρότυπο δεν ανταποκρίνεται πλήρως στις βασικές απαιτήσεις υγείας και ασφάλειας τις οποίες καλύπτει, είτε σύμφωνα με τη διαδικασία που ορίζεται στο άρθρο 11, να θεωρήσει ότι είναι δικαιολογημένη η εφαρμογή της ρήτρας διασφάλισης για ένα προϊόν.

Το άρθρο 11 της τροποποιημένης πρότασης τροποποιήθηκε έτσι ώστε τα ενδιαφερόμενα μέρη να μπορούν να ενημερώνονται καλύτερα για την απόφαση της Επιτροπής σχετικά με το εάν τα μέτρα που έλαβε ένα κράτος μέλος είναι δικαιολογημένα.

Το άρθρο 12 της τροποποιημένης πρότασης τροποποιήθηκε για να βελτιωθεί η σαφήνεια του κειμένου και η πρακτική εφαρμογή της οδηγίας:

- η παράγραφος 1 της τροποποιημένης πρότασης βελτιώθηκε από συντακτική άποψη για να ληφθούν υπόψη οι αλλαγές στις διαδικασίες·

- η διαδικασία της παραγράφου 2 της τροποποιημένης πρότασης απαλείφθηκε καθώς κρίθηκε υπερβολικά γραφειοκρατική·

- η παράγραφος 3 της τροποποιημένης πρότασης βελτιώθηκε από συντακτική άποψη και στην κοινή θέση αποτελεί την παράγραφο 2·

- η παράγραφος 4 της τροποποιημένης πρότασης βελτιώθηκε από συντακτική άποψη, το εναλλακτικό στοιχείο β) «διαδικασία προσαρμογής στα εναρμονισμένα πρότυπα που προβλέπεται στο παράρτημα ΙΧ » απαλείφθηκε, καθώς δεν προσέθετε κάποιο επιπλέον στοιχείο στην οδηγία και η παράγραφος στην κοινή θέση αποτελεί την παράγραφο 3.

- η παράγραφος 5 της τροποποιημένης πρότασης βελτιώθηκε από συντακτική άποψη και στην κοινή θέση αποτελεί την παράγραφο 4.

Το άρθρο 13 της τροποποιημένης πρότασης βελτιώθηκε από συντακτική άποψη και στην κοινή θέση προστέθηκαν απαιτήσεις που κατοχυρώνουν μεγαλύτερη ιχνηλασιμότητα και ασφάλεια δικαίου.

Το άρθρο 14 της τροποποιημένης πρότασης βελτιώθηκε από συντακτική άποψη.

Το άρθρο 15 της τροποποιημένης πρότασης τροποποιήθηκε με τη διαγραφή της δεύτερης παραγράφου.

Το άρθρο 16 της τροποποιημένης πρότασης βελτιώθηκε από συντακτική άποψη για να διευκολυνθεί η πρακτική εφαρμογή του.

Το άρθρο 17 της τροποποιημένης πρότασης βελτιώθηκε από συντακτική άποψη.

Το άρθρο 18 της τροποποιημένης πρότασης βελτιώθηκε από συντακτική άποψη.

Στο άρθρο 19 της κοινής θέσης προστέθηκε μια δεύτερη παράγραφος για να τονιστεί η σημασία συντονισμού όσον αφορά την επιτήρηση της αγοράς.

Το άρθρο 22 της τροποποιημένης πρότασης τροποποιήθηκε σύμφωνα με τυποποιημένη διάταξη που έχει συμφωνηθεί σε διοργανικό επίπεδο.

Το άρθρο 24 της τροποποιημένης πρότασης βελτιώθηκε από συντακτική άποψη και τροποποιήθηκε για να καθιερωθούν με σαφήνεια διαχωριστικά όρια μεταξύ της παρούσας οδηγίας και άλλων οδηγιών και για να ευθυγραμμιστεί η ορολογία της οδηγίας για τα μηχανήματα με την ορολογία της οδηγίας για τους ανελκυστήρες.

Το άρθρο 25 της τροποποιημένης πρότασης βελτιώθηκε από συντακτική άποψη.

Το άρθρο 26 της τροποποιημένης πρότασης τροποποιήθηκε σύμφωνα με τυποποιημένη διατύπωση που έχει συμφωνηθεί σε διοργανικό επίπεδο.

Προστέθηκε ένα νέο άρθρο 27 στην κοινή θέση, προκειμένου να διευκολυνθεί η σταδιακή κατάργηση εθνικών διατάξεων σχετικά με φορητά μηχανήματα που λειτουργούν με φυσίγγια και άλλα κρουστικά μηχανήματα.

Τροποποιήσεις στα παραρτήματα

Στο παράρτημα Ι της τροποποιημένης πρότασης, οι «Εισαγωγικές Παρατηρήσεις» μετονομάστηκαν στην κοινή θέση σε «Γενικές Αρχές» και βελτιώθηκαν από συντακτική άποψη. Επιπλέον, η επαναληπτική διαδικασία της εκτίμησης των κινδύνων και της ελάττωσης των κινδύνων περιγράφεται στην παράγραφο 1 της κοινής θέσης.

Στο σημείο 1.1.1 του παραρτήματος Ι της τροποποιημένης πρότασης τροποποιήθηκαν οι ορισμοί για να ευθυγραμμιστούν με τους καθιερωμένους όρους που χρησιμοποιούνται στην τυποποίηση και, για λόγους σαφήνειας της κοινής θέσης, προστέθηκαν οι ορισμοί των όρων «προβλεπόμενη χρήση» και «ευλόγως προβλέψιμη κακή χρήση».

Το σημείο 1.1.2 - «Αρχές ενσωμάτωσης της ασφάλειας» του παραρτήματος Ι της τροποποιημένης πρότασης βελτιώθηκε από συντακτική άποψη στην κοινή θέση.

Το σημείο 1.1.3 - «Εργονομία» στο παράρτημα Ι της τροποποιημένης πρότασης τροποποιήθηκε και στην κοινή θέση έλαβε την αρίθμηση 1.1.6.

Το σημείο 1.1.5 - «Φωτισμός» στο παράρτημα Ι της τροποποιημένης πρότασης τροποποιήθηκε ελαφρώς και στην κοινή θέση έλαβε την αρίθμηση 1.1.4.

Το σημείο 1.1.6 - «Σχεδιασμός του μηχανήματος για τη διευκόλυνση της μετακίνησής του» του παραρτήματος Ι της τροποποιημένης πρότασης βελτιώθηκε από συντακτική άποψη και στην κοινή θέση έλαβε την αρίθμηση 1.1.5.

Στο σημείο 1.2.1 - «Ασφάλεια και αξιοπιστία των συστημάτων χειρισμού» του παραρτήματος Ι της τροποποιημένης πρότασης, η έννοια περιγράφεται καλύτερα στην κοινή θέση με βάση και την εμπειρία από την εφαρμογή της οδηγίας.

Στο σημείο 1.2.2 - «Όργανα χειρισμού» (Manual controls) του παραρτήματος Ι της τροποποιημένης πρότασης, δόθηκε ο αρχικός αγγλικός τίτλος «Control devices» και έγιναν τροποποιήσεις στην κοινή θέση για να ληφθεί υπόψη η πρακτική εμπειρία από την εφαρμογή της οδηγίας.

Το σημείο 1.2.3 - «Θέση σε λειτουργία» στο παράρτημα Ι της τροποποιημένης πρότασης τροποποιήθηκε στην κοινή θέση για να ληφθούν υπόψη οι βιομηχανικές πρακτικές.

Το σημείο 1.2.4 - «Διακοπή λειτουργίας» στο παράρτημα I της τροποποιημένης πρότασης τροποποιήθηκε και προστέθηκε στην κοινή θέση το σημείο 1.2.4.2 - «Διακοπή της λειτουργίας κατά την εργασία» για να διευκολυνθούν οι ασφαλείς βιομηχανικές πρακτικές.

Το σημείο 1.2.5 - «Επιλογέας τρόπου χειρισμού ή λειτουργίας» στο παράρτημα I της τροποποιημένης πρότασης μετονομάστηκε σε «Επιλογή των τρόπων χειρισμού ή λειτουργίας» και τροποποιήθηκε ελαφρώς στην κοινή θέση.

Το σημείο 1.2.6 - «Βλάβη του κυκλώματος ηλεκτρικής τροφοδοσίας» στο παράρτημα Ι της τροποποιημένης πρότασης αναπτύχθηκε λεπτομερέστερα στην κοινή θέση.

Το σημείο 1.2.7 - «Βλάβη του κυκλώματος χειρισμού» στο παράρτημα Ι της τροποποιημένης πρότασης απαλείφθηκε, καθώς κρίθηκε ότι ο εν λόγω κίνδυνος καλύπτεται επαρκώς από το νέο σημείο 1.2.1 - «Ασφάλεια και αξιοπιστία των συστημάτων χειρισμού» της κοινής θέσης.

Το σημείο 1.2.8 - «Λογισμικό» στο παράρτημα Ι της τροποποιημένης πρότασης απαλείφθηκε, καθώς κρίθηκε ότι ο σχετικός κίνδυνος καλύπτεται επαρκώς από το νέο σημείο 1.7.1.1 - «Πληροφορίες και συστήματα πληροφόρησης» στην κοινή θέση.

Το σημείο 1.3 - «Μέτρα προστασίας έναντι των μηχανικών κινδύνων» στο παράρτημα Ι της τροποποιημένης πρότασης βελτιώθηκε από συντακτική άποψη στην κοινή θέση για λόγους σαφήνειας.

Η διατύπωση του σημείου 1.4 - «Απαιτούμενα χαρακτηριστικά για τους προφυλακτήρες και τις προστατευτικές διατάξεις» στο παράρτημα Ι της τροποποιημένης πρότασης βελτιώθηκε για λόγους σαφήνειας στην κοινή θέση.

Το σημείο 1.5 - «Απαιτούμενα χαρακτηριστικά για τις θέσεις εργασίας ή/και οδήγησης» στο παράρτημα Ι της τροποποιημένης πρότασης τροποποιήθηκε και διασαφηνίστηκε, καθώς κρίθηκε ότι ορισμένα μέρη του καλύπτονταν από το νέο σημείο 1.2 - «Συστήματα χειρισμού» της κοινής θέσης. Το κείμενο που προέκυψε μεταφέρθηκε στο σημείο 1.1.7 - «Θέσεις εργασίας» και 1.1.8 - «Καθίσματα» της κοινής θέσης.

Το σημείο 1.6 - «Μέτρα προστασίας από άλλους κινδύνους» του παραρτήματος Ι της τροποποιημένης πρότασης βελτιώθηκε από συντακτική άποψη και στην κοινή θέση έλαβε την αρίθμηση 1.5. Επιπλέον, τα σημεία 1.6.9 - «Κίνδυνοι οφειλόμενοι στο θόρυβο», 1.6.10 - «Κίνδυνοι οφειλόμενοι στους κραδασμούς», 1.6.11 – «Κίνδυνοι οφειλόμενοι στις ακτινοβολίες», 1.6.14 - «Κίνδυνοι από τις εκπομπές επικίνδυνων ουσιών» και 1.6.16 - «Κίνδυνος πτώσης» της τροποποιημένης πρότασης τροποποιήθηκαν ελαφρώς στην κοινή θέση, έτσι ώστε να απλοποιηθούν και να καταστεί αποτελεσματικότερη η εφαρμογή τους.

Το σημείο 1.7 - «Συντήρηση» στο παράρτημα Ι της τροποποιημένης πρότασης τροποποιήθηκε ως προς τη διατύπωσή του και στην κοινή θέση έλαβε την αρίθμηση 1.6.

Το σημείο 1.8 - «Πληροφορίες, διατάξεις συναγερμού, προειδοποίηση» και το σημείο 1.9 - «Σήμανση των μηχανών» της τροποποιημένης πρότασης τροποποιήθηκαν και συγχωνεύθηκαν στο νέο σημείο 1.7 - «Πληροφορίες» της κοινής θέσης για λόγους απλοποίησης και σαφήνειας.

Το σημείο 1.10 - «Οδηγίες χρήσεως» στο παράρτημα Ι της τροποποιημένης πρότασης βελτιώθηκε σημαντικά από συντακτική άποψη και αποσαφηνίστηκε με βάση την εμπειρία από την πρακτική εφαρμογή της οδηγίας. Συγχωνεύθηκε στο σημείο 1.7 ως σημείο 1.7.4 - «Οδηγίες χρήσης» της κοινής θέσης.

Το σημείο 2.1 - «Μηχανήματα τροφίμων και μηχανήματα που προορίζονται για καλλυντικά ή φαρμακευτικά προϊόντα» του παραρτήματος Ι της τροποποιημένης πρότασης τροποποιήθηκε ελαφρώς στην κοινή θέση με βάση την πρακτική εμπειρία από την εφαρμογή της οδηγίας.

Το σημείο 2.2 - «Φορητές ή/και χειροκατευθυνόμενες μηχανές» του παραρτήματος Ι της τροποποιημένης πρότασης τροποποιήθηκε στην κοινή θέση.

Το σημείο 2.3 - «Φορητά μηχανήματα με εκρηκτικό φορτίο» του παραρτήματος Ι της τροποποιημένης πρότασης τροποποιήθηκε και έλαβε την αρίθμηση 2.2.2 - «Φορητά μηχανήματα στερέωσης και άλλα κρουστικά μηχανήματα» στην κοινή θέση.

Το σημείο 2.4 - «Ξυλουργικές και εξομοιώσιμες μηχανές» του παραρτήματος Ι της τροποποιημένης πρότασης βελτιώθηκε από συντακτική άποψη και στην κοινή θέση έλαβε την αρίθμηση 2.3 - «Μηχανήματα για την κατεργασία ξύλου και υλικών με παρόμοια φυσικά χαρακτηριστικά».

Το σημείο 3.1 - «Γενικά» του παραρτήματος Ι της τροποποιημένης πρότασης τροποποιήθηκε ως προς τη διατύπωσή του στην κοινή θέση.

Το σημείο 3.1.2 - «Φωτισμός» του παραρτήματος Ι της τροποποιημένης πρότασης απαλείφθηκε, καθώς ο κίνδυνος κρίθηκε ότι καλύπτεται επαρκώς από τη γενική απαίτηση στο σημείο 1.1.4 - «Φωτισμός» της κοινής θέσης.

Το σημείο 3.2 - «Θέσεις εργασίας» του παραρτήματος Ι της τροποποιημένης πρότασης τροποποιήθηκε ελαφρώς στην κοινή θέση.

Το σημείο 3.3 - «Όργανα χειρισμού» του παραρτήματος Ι της τροποποιημένης πρότασης τροποποιήθηκε από συντακτική άποψη στην κοινή θέση.

Το σημείο 3.4 - «Μέτρα προστασίας έναντι των μηχανικών κινδύνων» του παραρτήματος Ι της τροποποιημένης πρότασης τροποποιήθηκε στην κοινή θέση με βάση την εμπειρία από την εφαρμογή της οδηγίας και με σκοπό την απλοποίησή του και τη διευκόλυνση των καινοτομιών.

Το σημείο 3.5 - «Προστασία έναντι άλλων εγγενών κινδύνων» του παραρτήματος Ι της τροποποιημένης πρότασης βελτιώθηκε από συντακτική άποψη στην κοινή θέση.

Το σημείο 3.6 - «Ενδείξεις» του παραρτήματος Ι της τροποποιημένης πρότασης τροποποιήθηκε στην κοινή θέση.

Το σημείο 4.1 - «Γενικά» του παραρτήματος Ι της τροποποιημένης πρότασης υπέστη μια σειρά από συντακτικές αλλαγές στην κοινή θέση. Επιπλέον, το σημείο 4.1.1 - «Ορισμοί» του παραρτήματος Ι της τροποποιημένης πρότασης τροποποιήθηκε στην κοινή θέση, έτσι ώστε να ευθυγραμμιστεί καλύτερα με τους καθιερωμένους όρους που χρησιμοποιούνται στον τομέα της τυποποίησης. Οι ορισμοί «Αρτάνη», «Εξάρτημα αρτάνης» και «Ονομαστικό φορτίο» στην τροποποιημένη πρόταση κρίθηκαν περιττοί και απαλείφθηκαν, ενώ ο ορισμός του όρου «Θαλαμίσκος» μεταφέρθηκε από το σημείο 6.1.1 - «Ορισμός» της τροποποιημένης πρότασης στο σημείο 4.1.1 - «Ορισμοί» της κοινής θέσης.

Το σημείο 4.1.2.1 - «Κίνδυνοι οφειλόμενοι στην έλλειψη ευστάθειας» του παραρτήματος Ι προστέθηκε στην κοινή θέση, καθώς κρίθηκε χρήσιμο στην οδηγία 98/37/EΚ.

Επιπρόσθετα, το σημείο 4.1.2.8 - «Μηχανήματα που εξυπηρετούν σταθερά πλατύσκαλα (στάσεις)» προστέθηκε στην κοινή θέση και έτσι προβλέφθηκαν χρήσιμες γενικές απαιτήσεις για παρόμοια μηχανήματα ανύψωσης.

Το σημείο 4.1.3 - «Καταλληλότητα για τη σκοπούμενη χρήση» του παραρτήματος Ι προστέθηκε στην κοινή θέση, καθώς κρίθηκε χρήσιμο στην οδηγία 98/37/EΚ.

Το σημείο 4.2.4 - «Κίνδυνοι για τα εκτιθέμενα άτομα» του παραρτήματος Ι της τροποποιημένης πρότασης απαλείφθηκε, καθώς θεωρήθηκε ότι καλύφθηκε στην κοινή θέση από το νέο σημείο 4.1.2.8 - «Μηχανήματα που εξυπηρετούν σταθερά πλατύσκαλα (στάσεις)».

Το σημείο 4.3 - «Σήμανση» του παραρτήματος Ι της τροποποιημένης πρότασης βελτιώθηκε από συντακτική άποψη στην κοινή θέση, προκειμένου να ευθυγραμμιστεί η ορολογία του με τα πρότυπα που χρησιμοποιούνται την παρούσα στιγμή.

Το σημείο 4.4 - «Οδηγίες χρήσεως» του παραρτήματος Ι της τροποποιημένης πρότασης βελτιώθηκε από συντακτική άποψη στην κοινή θέση, προκειμένου να ευθυγραμμιστεί η ορολογία του με τα πρότυπα που χρησιμοποιούνται την παρούσα στιγμή.

Το σημείο 5 - «Συμπληρωματικές βασικές απαιτήσεις υγείας και ασφαλείας όσον αφορά τα μηχανήματα που προορίζονται για υπόγειες εργασίες» του παραρτήματος Ι της τροποποιημένης πρότασης βελτιώθηκε από συντακτική άποψη στην κοινή θέση και το σημείο 5.3 - «Φωτισμός» της τροποποιημένης πρότασης απαλείφθηκε, καθώς κρίθηκε ότι ο κίνδυνος καλύπτεται επαρκώς από τη γενική απαίτηση στο σημείο 1.1.4 - «Φωτισμός» της κοινής θέσης.

Το σημείο 6.1 - «Γενικά» του παραρτήματος Ι της τροποποιημένης πρότασης τροποποιήθηκε στην κοινή θέση και συμπεριέλαβε γενικές απαιτήσεις από το τμήμα 8 της τροποποιημένης πρότασης. Το σημείο 6.1.1 - «Ορισμός» της τροποποιημένης πρότασης μεταφέρθηκε στο σημείο 4.1.1 - «Ορισμοί» της κοινής θέσης.

Το σημείο 6.2 - «Όργανα χειρισμού» του παραρτήματος Ι της τροποποιημένης πρότασης τροποποιήθηκε ελαφρώς στην κοινή θέση.

Το σημείο 6.3 - «Κίνδυνος για τα πρόσωπα που βρίσκονται μέσα ή πάνω στο φορέα» του παραρτήματος Ι της τροποποιημένης πρότασης τροποποιήθηκε στην κοινή θέση και το σημείο 6.3.3 - «Κίνδυνος λόγω πτώσης αντικειμένων στον φορέα» μετακινήθηκε στην κοινή θέση από το σημείο 8.1 - «Θαλαμίσκος» της τροποποιημένης πρότασης.

Το σημείο 6.4 - «Μηχανήματα που εξυπηρετούν σταθερά πλατύσκαλα (στάσεις)» του παραρτήματος Ι της τροποποιημένης πρότασης προστέθηκε στην κοινή θέση και εισήχθησαν με τον τρόπο αυτό γενικότερες απαιτήσεις από τα τμήματα 7 και 8 της τροποποιημένης πρότασης.

Όσον αφορά το σημείο 6.5 - «Σήμανση» του παραρτήματος Ι της τροποποιημένης πρότασης έγιναν ελαφρές τροποποιήσεις στην κοινή θέση, με τις οποίες καθορίστηκαν ορισμένες βασικές πληροφορίες.

Στο παράρτημα Ι οι βασικές απαιτήσεις υγείας και ασφαλείας των τμημάτων 7 και 8 της τροποποιημένης πρότασης τροποποιήθηκαν και διατυπώθηκαν ως γενικότερες απαιτήσεις στα τμήματα 4 και 5 της κοινής θέσης.

Το παράρτημα ΙΙ - «Περιεχόμενο των δηλώσεων» της τροποποιημένης πρότασης υπέστη μικρές τροποποιήσεις και μεταφέρθηκαν σε αυτό οι απαιτήσεις του τμήματος 2 - «Φύλαξη» της κοινής θέσης από τα παραρτήματα VII, X και XI της τροποποιημένης πρότασης.

Το παράρτημα ΙΙΙ - «Σήμανση CE» της τροποποιημένης πρότασης υπέστη μικρές τροποποιήσεις στην κοινή θέση και μεταφέρθηκε σε αυτό η απαίτηση της τελευταίας παραγράφου σχετικά με τον αναγνωριστικό αριθμό του κοινοποιημένου φορέα από το παράρτημα XI της τροποποιημένης πρότασης.

Το παράρτημα IV - «Κατηγορίες μηχανημάτων για τις οποίες πρέπει να εφαρμόζεται μία από τις διαδικασίες του άρθρου 12 παράγραφοι 4 και 5» της τροποποιημένης πρότασης βελτιώθηκε από συντακτική άποψη στην κοινή θέση και τρεις κατηγορίες που ήδη προβλέπονται στην οδηγία 98/37/EΚ - «21. Λογικές ενότητες που διασφαλίζουν τις λειτουργίες ασφαλείας», «22. Συστήματα προστασίας σε περίπτωση ανατροπής (ROPS)» και «23. Συστήματα προστασίας από την πτώση αντικειμένων (FOPS) - κρίθηκαν χρήσιμες και προστέθηκαν στον κατάλογο.

Το παράρτημα V - «Ενδεικτικός κατάλογος δομικών στοιχείων ασφαλείας του άρθρου 2 στοιχείο γ)» μεταφέρθηκε από το άρθρο 2 της τροποποιημένης πρότασης και βελτιώθηκε από συντακτική άποψη στην κοινή θέση. Επιπλέον, οι κατηγορίες «2. Προστατευτικές διατάξεις ανίχνευσης προσώπων», «8. Διατάξεις παρακολούθησης φόρτωσης και έλεγχος κινήσεων σε ανυψωτικά μηχανήματα», «11. Συστήματα εκκένωσης για την πρόληψη της δημιουργίας δυνητικώς επικίνδυνων ηλεκτροστατικών φορτίων», «12. Συστήματα περιορισμού της παροχής ενέργειας και ανακουφιστικές διατάξεις κατά τα αναφερόμενα στα σημεία 1.5.7, 3.4.7 και 4.1.2.6 του παραρτήματος Ι», «13. Συστήματα και διατάξεις για τη μείωση των ηχητικών εκπομπών και των δονήσεων«, «14. Συστήματα προστασίας σε περίπτωση ανατροπής (ROPS)» και «15. Συστήματα προστασίας από την πτώση αντικειμένων (FOPS)», «16. Διατάξεις ελέγχου μέσω και των δύο χειρών» και «17. Δομικά στοιχεία για μηχανήματα προοριζόμενα για την αναβίβαση ή/και καταβίβαση προσώπων μεταξύ επιπέδων εισόδου-εξόδου περιλαμβανόμενα στον ακόλουθο κατάλογο…» προστέθηκαν στον ενδεικτικό κατάλογο της κοινής θέσης.

Το παράρτημα VI - «Τεχνικός φάκελος για μηχανήματα» της τροποποιημένης πρότασης τροποποιήθηκε με βάση την εμπειρία από την εφαρμογή της οδηγίας και με τη νέα αρίθμηση αποτελεί το παράρτημα VII της κοινής θέσης. Στην κοινή θέση προστέθηκε το Μέρος Β, το οποίο περιγράφει τις απαιτήσεις σχετικά με την «Τεχνική τεκμηρίωση ημιτελούς μηχανήματος».

Το παράρτημα VII - «Αξιολόγηση της πιστότητας μιας μηχανής με εσωτερικό έλεγχο της παραγωγής» της τροποποιημένης πρότασης βελτιώθηκε από συντακτική άποψη και αποτελεί το παράρτημα VIII της κοινής θέσης. Επιπλέον, ορισμένες υποχρεώσεις σχετικά με τη δήλωση συμμόρφωσης EΚ, τη σήμανση CE και τον τεχνικό φάκελο απαλείφθηκαν, καθώς καλύπτονταν ήδη από το άρθρο 5 και το νέο παράρτημα VII της κοινής θέσης.

Το παράρτημα VIII - «Αξιολόγηση της πιστότητας μιας μηχανής που δεν συνεπάγεται εγγενείς κινδύνους» της τροποποιημένης πρότασης απαλείφθηκε, καθώς διεγράφη η διαδικασία για την αξιολόγηση συμμόρφωσης στο άρθρο 12 που αναφέρεται στο παράρτημα αυτό.

Το παράρτημα IX -«Επάρκεια, σύμφωνα με τα εναρμονισμένα πρότυπα, μιας μηχανής που περιλαμβάνεται στο παράρτημα ΙV» της τροποποιημένης πρότασης απαλείφθηκε, καθώς διεγράφη η διαδικασία για την αξιολόγηση συμμόρφωσης στο άρθρο 12 που αναφέρεται στο παράρτημα αυτό.

Το παράρτημα X - «Εξέταση τύπου ΕΚ μηχανής που περιλαμβάνεται στο παράρτημα ΙV» της τροποποιημένης πρότασης τροποποιήθηκε και στην κοινή θέση αποτελεί το παράρτημα IX - «Εξέταση τύπου ΕΚ». Ορισμένες υποχρεώσεις σχετικές με τη δήλωση συμμόρφωσης ΕΚ, τη σήμανση CE και τον τεχνικό φάκελο απαλείφθηκαν καθώς καλύπτονται ήδη από το άρθρο 5. Επιπλέον, προστέθηκαν οι απαιτήσεις σχετικά με την ισχύ του πιστοποιητικού εξέτασης τύπου ΕΚ και τις σχετικές αρμοδιότητες του κατασκευαστή και του κοινοποιημένου φορέα.

Το παράρτημα XΙ - «Πλήρης διασφάλιση ποιότητας για μηχανή που περιλαμβάνεται στο παράρτημα ΙV» της τροποποιημένης πρότασης υπέστη τροποποιήσεις και στην κοινή θέση αποτελεί το παράρτημα X - «Πλήρης διασφάλιση ποιότητας». Ορισμένες υποχρεώσεις σχετικές με τη δήλωση συμμόρφωσης ΕΚ, τη σήμανση CE και τον τεχνικό φάκελο απαλείφθηκαν, καθώς καλύπτονται ήδη από το άρθρο 5 και το νέο παράρτημα ΙΙΙ.

Το παράρτημα XII - « Ελάχιστα κριτήρια που πρέπει να λαμβάνονται υπόψη από τα κράτη μέλη για την γνωστοποίηση των φορέων» της τροποποιημένης πρότασης υπέστη μικρές τροποποιήσεις και στην κοινή θέση αποτελεί το παράρτημα ΧΙ.

Το παράρτημα XIII - «Πίνακας αντιστοιχίας» της τροποποιημένης πρότασης, ο οποίος συσχετίζει τα μέρη της οδηγίας 98/37/EΚ με τα μέρη της αναθεωρημένης οδηγίας που αφορούν το ίδιο αντικείμενο, ενημερώθηκε και αποτελεί με τη νέα αρίθμηση το παράρτημα ΧΙΙ της κοινής θέσης.

4. ΣΥΜΠΕΡΑΣΜΑ

Η Επιτροπή θεωρεί ότι η κοινή θέση που εγκρίθηκε ομόφωνα στις 18 Ιουλίου 2005 διασαφηνίζει ορισμένα θέματα και έννοιες και βελτιώνει τη διατύπωση ορισμένων απαιτήσεων χωρίς να αλλοιώνει τους σκοπούς και την προσέγγιση της πρότασής της. Συνεπώς, η Επιτροπή δύναται να στηρίξει την κοινή θέση.

5. ΔΗΛΩΣΕΙΣ

Η Επιτροπή προέβη στις ακόλουθες δηλώσεις:

Όσον αφορά το άρθρο 1 παράγραφος 2 στοιχείο ε) πρώτη περίπτωση σχετικά με την εξαίρεση των γεωργικών και δασικών ελκυστήρων από το πεδίο εφαρμογής της οδηγίας:

Το Συμβούλιο και η Επιτροπή δηλώνουν ότι, προκειμένου να καλυφθεί το σύνολο των πτυχών σχετικά με την υγεία και την ασφάλεια για τους γεωργικούς και τους δασικούς ελκυστήρες σε μία οδηγία εναρμόνισης, η οδηγία 2003/37/EΚ σχετικά με την έγκριση τύπου γεωργικών ή δασικών ελκυστήρων, των ρυμουλκουμένων και των εναλλάξιμων ρυμουλκούμενων μηχανημάτων τους, καθώς και των συστημάτων, κατασκευαστικών στοιχείων και χωριστών τεχνικών ενοτήτων των οχημάτων αυτών πρέπει να τροποποιηθεί, έτσι ώστε να αντιμετωπισθούν όλοι οι σχετικοί κίνδυνοι που προβλέπονται στην οδηγία για τα μηχανήματα.

Η τροποποίηση της οδηγίας 2003/37/EΚ πρέπει να τροποποιεί και την οδηγία για τα μηχανήματα, έτσι ώστε να απαλειφθεί η φράση «για τους κινδύνους» από το άρθρο 1 παράγραφος 2 στοιχείο ε) πρώτη περίπτωση.»

Όσον αφορά το άρθρο 7 σχετικά με το τεκμήριο συμμόρφωσης και τα εναρμονισμένα πρότυπα:

«Η Επιτροπή δηλώνει ότι θα καταβάλει κάθε δυνατή προσπάθεια, στο πλαίσιο των εντολών τυποποίησης που αναφέρονται στο άρθρο 2 στοιχείο ιβ) ώστε να διατίθενται στους δυνητικούς χρήστες κάθε προτύπου, τα στοιχεία του οποίου δημοσιεύονται στην Επίσημη Εφημερίδα της Ευρωπαϊκής Ένωσης, πληροφορίες για τη σχέση των διατάξεων του με τις βασικές απαιτήσεις υγείας και ασφαλείας. Στο πλαίσιο αναθεώρησης της νέας προσέγγισης θα εξηγηθεί περαιτέρω ο τρόπος εφαρμογής των εν λόγω εναρμονισμένων απαιτήσεων ενημέρωσης σε οριζόντιο επίπεδο για όλες τις οδηγίες της νέας προσέγγισης.»

Όσον αφορά το άρθρο 16 παράγραφος 3 σχετικά με τη σήμανση CE:

«Με την επιφύλαξη της κοινοτικής νομοθεσίας, η Επιτροπή, στο πλαίσιο αναθεώρησης της νέας προσέγγισης, θα διασαφηνίσει τις προϋποθέσεις επίθεσης άλλων σημάνσεων σε σχέση με τη σήμανση CE, είτε εθνικών είτε ευρωπαϊκών ή ιδιωτικών.»

[1] Οδηγία 89/392/ΕΟΚ του Συμβουλίου της 14ης Ιουνίου 1989 περί προσεγγίσεως των νομοθεσιών των κρατών μελών σχετικά με τις μηχανές (EE L 183 της 29.06.1989, σ. 9). Η οδηγία κωδικοποιήθηκε με την οδηγία 98/37/ΕΚ του Ευρωπαϊκού Κοινοβουλίου και του Συμβουλίου της 22ας Ιουνίου 1998 για την προσέγγιση της νομοθεσίας των κρατών μελών σχετικά με τις μηχανές (ΕΕ L 331 της 23.7.1998, σ. 1). Οδηγία όπως τροποποιήθηκε από την οδηγία 98/79/ΕΚ (EE L 331 της 7.12.1998, σ. 1).

[2] Οδηγία 73/23/ΕΟΚ του Συμβουλίου, της 19ης Φεβρουαρίου 1973, περί προσεγγίσεως των νομοθεσιών των κρατών μελών των αναφερομένων στο ηλεκτρολογικό υλικό που προορίζεται να χρησιμοποιηθεί εντός ορισμένων ορίων τάσεως, (ΕΕ L 77 της 26.3.1973, σ. 29). Οδηγία όπως τροποποιήθηκε από την οδηγία 93/68/ΕΟΚ (ΕΕ L 220 της 30.8.2003, σ. 1).

[3] Οδηγία 95/16/EΚ του Ευρωπαϊκού Κοινοβουλίου και του Συμβουλίου της 29ης Ιουνίου 1995 για την προσέγγιση των νομοθεσιών των κρατών μελών σχετικά με τους ανελκυστήρες (ΕΕ L 213 της 7.9.1995, σ. 1). Οδηγία όπως τροποποιήθηκε με τον κανονισμό (ΕΚ) αριθ. 1882/2003 (ΕΕ L 284 της 31.10.2003, σ. 1).

[4] Οδηγία 2003/37/EΚ του Ευρωπαϊκού Κοινοβουλίου και του Συμβουλίου της 26ης Μαΐου 2003 σχετικά με την έγκριση τύπου γεωργικών ή δασικών ελκυστήρων, των ρυμουλκουμένων και των εναλλάξιμων ρυμουλκούμενων μηχανημάτων τους, καθώς και των συστημάτων, κατασκευαστικών στοιχείων και χωριστών τεχνικών ενοτήτων των οχημάτων αυτών (ΕΕ L 171 της 9.7.2003, σ.1). Οδηγία όπως τροποποιήθηκε από την οδηγία 2004/66/ΕΚ του Συμβουλίου (ΕΕ L 168 της 1.5.2004, σ. 35).